Source: https://www.porada.sk/archive/index.php/t-1312.html?s=bba05d364e7956568a2efacda846dbb9
Timestamp: 2019-07-16 05:17:22+00:00

Document:
Faktúra do ČR a DPH [Archív] - PORADA.sk
Faktúra do ČR a DPH
28.07.04,20:50
Rada by som Vás požiadala o pomoc. Naša firma robí len vnútroštátnu prepravu . Doteraz som všetky prepravy fakturovala s DPH. Teraz mám úplne nový prípad a neviem si s ním rady. Robili sme prepravu z Ba do L. Mikuláša. Prepravu sme dostali od českej firmy , ktorá je aj v ČR registrovaná pre DPH. Neviem, či mám tejto firme fakturovať s DPH alebo bez DPH. Pozorne som si prečítala §16 zákona o DPH, ale aj tak som si nie istá. Ja by som to chcela fakturovať bez DPH.
29.07.04,03:16
Ta preprava dáva zabrať aj mne.
Ale v tom prípade, keď si objednal čech a je platcom dph, tak fakturujem bez dph.
29.07.04,06:04
Julča, píšete že česká firma je AJ v ČR registrovaná pre DPH. Takže tá firma je aj registrovaná pre DPH na Slovensku?
29.07.04,06:35
Keď faktúruješ českej firme, ktorá je registrovaná pre DPH v ČR, tak faktúruješ
bez DPH. (nezabudni na IBAN)
29.07.04,06:48
Ale ak je tá firma registrovaná aj na Slovensku a preprava sa uskutočňuje v rámci SR, tak potom si myslím, že DPH patrí Slovensku. T.z. že v tom prípade by fakturovala s DPH. Nie?!
29.07.04,07:20
Asi som sa zle vyjadrila. Česká firma je registrovaná pre DPH len v ČR. Ale keď som si bližšie čítala zákon / § 16/, tak pod prepravou sa píše, že je do premiestnenie tovaru medzi 2 štátmi.
29.07.04,07:41
Aby som sa vyjadrila konkŕétne budem citovať zákon :
§16 odsek 2 a/
prepravnou službou tovaru medzi členskými štátmi preprava tovaru, ktorej miesto začatia a miesto skončenia sa nachádzajú na územiach 2 rôznych členských štátov, prepravnou službou tovaru medzi členskými štátmi je aj preprava tovaru, ktorej miesto začatia a miesto skončenia sa nachádzajú na území toho istého štátu, ak táto preprava je priamo spojená s prepravou tovaru, pri ktorej miesto začatia a miesto skončenia sa nachádzajú na územiach 2 rôznych členských štátov.
Naša preprava sa uskutočnila len v rámci SR a ja neviem dokázať, že táto preprava je priamo spojená s prepravou tovaru, pri ktorej miesto začatia a miesto skončenia je v inom členskom štáte.
29.07.04,07:45
Tak táto problematika ma stále zaujíma. Tiež sa už dávno trápim s týmto § a zatiaľ mi nie je jasné, čo tým chcel básnik povedať :-). Milí poradcovia, vie niekto uviesť konkrétny prípad ?
29.07.04,07:55
Julča má dobrú poznámku.
Ja tomu rozumiem tak že preprava má miesto dodania tam kde sa vykonáva t.j. v tomto prípade SR, s výnimkami, ktoré sú opísané v § 16. A tam sú výnimky iba na prepravu medzi dvomi štátmi (okrem jednej keď je to v rámci jedného štátu ale v rámci väčšej medzištátnej prepravy)
Z toho vyplýva, že je jedno kde je registrovaný dodávateľ, vždy bude miesto dodania služby SR a vtedy treba faktúrovať s DPH slovenskou. Ak by si ju chcel český dodávateľ odpočítať, asi by sa musel v SR zaregistrovať za platcu.
29.07.04,07:57
Je jedno kde je registrovaný odberateľ.
tomas, súhlas, takto nejako som si to vysvetľoval aj ja. Tak ako píše aj Julča, ten odsek 2 písm. a) to potvrdzuje: fakturovať s DPH, miesto dodania je v SR.
29.07.04,08:22
Julca, ja by som mala este jednu otazku: ta ceska firma, ktora si u vas objednala tu prepravu, to je spedicna firma? alebo odberatel? naco si vlastne ten tovar chce previest v ramci Slovenska? ide mi o to, aby sme zistili, ci ta firma tu na SK nema podnikatelske aktivity, a ci tu teda nebude aj registrovana, skus prosim k tomuto nieco napisat, co vlastne dalej s tym tovarom bude robit, ci si ho tam nedala len previest, urobi upravy, a tovar pojde dalej, napr. do CR
mozno by sme predsa len mohli vyuzit §16 ods. 2 - mam na mysli "preprava spojena s prepravou tovaru... atd."
z toho, co mi je zatial zname, tak §16 nemozeme vyuzit, cize plati §15 ods. 3 t.j. fakturacia so slovenskou DPH
29.07.04,08:30
Takže máte ten istý názor ako ja, že DPH patrí Slovensku, však? Pretože Julča píše, že nemá ako dokázať, že preprava je priamo spojená s prepravou, ktorej miesto začatia aj skončenia je v dvoch rôznych ČŠ.
29.07.04,08:50
Bea, zatial podla tychto informacii, ktore mam, mam rovnaky nazor ako ty, DPH plati Slovensku, ale este pockam, co napise Julca, ci nezisti, co a ako dalej s tym tovarom ta firma zamysla, preco si ho tu vlastne dava prepravovat, z akeho dovodu, co ak je tu zaregistrovana (fakturujeme so SK DPH a oni si ju tu na SK odpocitaju), co ak bude ten tovar dalej prepravovany? (pouzijeme §16)
29.07.04,09:26
Dievčatá, vy takto zisťujete, čo sa bude s tovarom diať? Na objednávke prepravy ma zaujíma pod akým IČ DPH si objednávateľ tovaru prepravu objednal, miesto nakládky a miesto vykládky., a technicky či nejde o AEDR. Inak je to podľa § 15 ods. 3. Českému odberateľovi budem účtovať DPH 19%.
29.07.04,09:38
Aby ste bližšie vedeli niečo o odberateľovi, je to česká špedičná firma. Čo sa týka tovaru, tak to boli prázdne palety. Tie bulú v L. Mikuláši cca 1 mesiac a na ne sa naloží tovar do zahraničia. Ja si však myslím, že nie je reálne aby som takéto podrobnosti ziťovala o každej zákazke. A podľa môjho názoru tá preprava tovaru do zahraničia sa už nebude týkať našej firmy. Tak to budem fakturovať asi s DPH. Nevedela som si dať rady a tak som o názor požiadala aj náš daňový úrad, až dostanem odpoveď , dám Vám vedieť ich názor.
29.07.04,09:54
Určite by som fakturovala s DPH ,keďže preprava sa uskutočnila len v SR takže DPH patrí SR. § 16 sa aplikuje len ak sa preprava uskutoční medzi dvoma členskými krajinami EU.
29.07.04,09:56
Julča, pokiaľ faktúruješ prepravu tovaru, čiže prepravnú službu, je dôležitý §16 odst. 1., citujem: miestom dodania prepravných služieb tovaru medzi členskými štátmi, je miesto kde sa preprava tovaru začína. POZOR!! Ak sa prepravná služba tovaru vykonáva pre odberateľa, ktorý je identifikovaný pre daň v členskom štáte inom ako je členský štát, kde sa preprava tovaru začína, je miestom dodania služby členský štát, ktorý pridele odberateľovi identifikačné číslo pre daň, pod kotrým mu bola služba dodaná.
Ešte raz: keď faktúruješ prepravnú službu nie je dôležité odkiaľ-kam (keď sa nejedná o 3krajiny) ale komu túto službu fakturuješ. Čiže, keď TY (predpokladám, že firma, kde pracuješ je registrovaná pre DPH V SR) faktúruješ prepravnú službu českému odberateľovi, ktorý je registrovaný pre DPH v Českej republike, faktúruješ mu ju bez DPH!!! (na faktúru potom uvádzam: povinnosť platiť DPH prechádza na odberateľa/príjemcu faktúry - oberateľ si to samozdaní vo svojej krajine.) Opakujem- je to fakturácia PREPRAVNÝCH SLUŽIEB.
29.07.04,09:58
Práve som dostala odpoveď z DÚ. Podľa nich sa to má fakturovať s DPH. Volala som aj do českej špedičnej firmy a tam mi povedali, že takýchto prepráv urobili už viacej a zatiaľ všetky slovenské firmy im to fakturovali bez DPH. Vyjadrenie daň. úradu je neoficiálne, lebo to bola informácia len cez telefón.
29.07.04,10:03
Marika, ja som si len teraz prečítala Tvoju odpoveď , ale myslím si, že Ty sa mýliš. Máš pravdu o §16 odsek 1, ale v odseku 2 sa definuje, čo je prepravnou lužbou medzi členskými štátmi a túto podmienku nespĺňame. Ja si myslím, že sa to má fakturovať s DPH.
29.07.04,10:04
Marika, ale k tomu § 16 ods. 1 patrí aj ods. 2 - čo už tvoje tvrdenie vyvracia.
Po analýze - odporučujem fakturovať s DPH, pretože preprava bola uskutočnená v rámci SR, pretože tu sa preprava začína.....
po analýze predchádzajúcich príspevkov a prečítaní zákona takto uvažujem.
29.07.04,10:06
Veď aj mne na daňovom úrade poradili, že mám faktúrovať prepravnú službu zo Slovenska na Ukrainu pre slov. odberateľa s DPH. A takéto prepravy sa faktúrujú bez dane. Vieš, to je úrad, ktorý Ťa kontroluje a podľa mňa by Ti mal ako prvý a správne poradiť. No ja nemám dobré skúsenosti.... Radšej sa obráť na prax.....
29.07.04,10:09
Marika, ten §16 dočítajte do konca. Pretože v odst. 2 písm. a) je napísané, že: "...miesto začatia a miesto skončenia sa nachádzajú na územiach dvoch rôznych ČŠ." Potom je miestom dodania prepr. služieb tovaru miesto, kde sa doprava začína, alebo ak prepravu objednal plátca registrovaný pre DPH v inom ČŠ ako sa preprava začína, potom je miesto dodania v ČŠ kde má objednávateľ pridelené IČ DPH.
No a táto preprava, o ktorej tu diskutujeme, sa vykonáva v rámci SR.
Marika, prepáč ale fakturácia prepravných služieb ide podľa §15 ods. 3. a v §16 sú iba výnimky.
V Julčinom prípade je ale naozaj sporný ten §16 ods. 2 písmeno a cit:
"...je aj preprava tovaru, ktorej miesto začatia a miesto skončenia sa nachádzajú na území toho istého štátu, ak táto preprava je priamo spojená s prepravou tovaru, pri ktorej miesto začatia a miesto skončenia sa nachádzajú na územiach dvoch rôznych členských štátov..."
To by som rád vedel, čo znamená "priamo spojená", či ide o prípad keď sa napr tovar dovezie lodou z Nemecka do BL stade sa autom prepravi do Ciernej nad Tisou, kde sa nalozi na zeleznicu do Ruska, alebo niečo podobne. Kto urci tu hranicu, že sa vztahuje priamo.
Tomas, presne tak si to predstavujem aj ja, že tovar sa prepraví napr. z ČR do SR (napr. autom), na miesto určenia povedzme toho odberateľa a následne je celý tento tovar prepravený povedzme pre iného odberateľa v SR (vlakom). Možno by to mohol byť aj ten istý prepravca, veď sa to dá doložiť objednávkami.
29.07.04,10:32
ja som volala ohladom toho na danovy urad, a pytala sa ma, ci je to spedicna firma, alebo odberatel, a ze si mam zistit, ci ten tovar nepojde dalej do zahranicia, ak pojde, fakturovat bez DPH, ak nepojde, fakturovat s DPH (ale dost sa jej to nepacilo, lebo by chcela tu DPH dostat do Ciech, ale pokial by tu ten Cech nebol registrovany, a tovar by nesiel dalej do zahranicia, tak 19% slovenska DPH)
takze ja by som povedala, ze ked tie palety pojdu dalej do zahranicia, tak fakturovat bez DPH
29.07.04,10:35
Tak to je fakt komplikované. Myslím, že je pekná hlúposť, aby si musel človek zisťovať takéto veci. Je to ako lezenie do kapusty... Daňováci v tom nemajú jasno, vlastne si myslím, že ešte (alebo už ? :-) ) nikto si nie je ničím istý...
29.07.04,10:47
Možno nám tu pomôže Metodický pokyn z www.drsr.sk (http://www.drsr.sk), bod 2.
.... Pri dodaní prepravných služieb, okrem prepravných služieb tovaru medzi členskými štátmi, je miestom dodania miesto, kde sa preprava vykonáva. ...
Ja by som to fakturovala s DPH. U mňa bola objednaná preprava z/do a bodka.
29.07.04,10:54
Súhlasím s betty. HOWGH :)
Súhlasím, hlavne s tou poslednou vetou :-) Bodka. Nikde predsa nie je napísané, že mám zisťovať (a v praxi je to predsalen hlúposť - nič ma do toho nie je) čo sa bude ďalej diať. Fakturovať s DPH. Ja som vykonal prepravu v SR.
29.07.04,12:19
Ja by som to tiež zdanil lebo tento prípad sa nevzťahuje na paragraf 16, i keď sa dá polemizovať. Keby mal platiť len paragraf 16 ods1 tak by safakturovalo bez DPH ale kedze ods 2 rozsiruje (ne)zmysel ods 1, kde je definovaná prepravná služba, tak tam musí byť podmienka viacerých štátov a ta nie je dodržaná v tomto prípade.
29.07.04,13:01
Súhlasim s Betty. Začiatok aj koniec prepravnej služby je Slovensko. Jednoznačne faktúrovať s DPH, hoci prepravca je špedičná firma z Čiech. A zisťovať, čo sa bude diať s paletami neskôr, máte vôbec na to čas? Veď to je už problém budúcich služieb iných firiem. A ta bodka sa mi pačila.
29.07.04,15:47
Už ako som uviedla skôr preprava mi robi dosť starosti, ale k tomuto sa vyjadrim. Mám to od daňovákov:
ak sa uzatvorí zmluva alebo objednávka o preprave tovaru a odberateľ je identifikovaný pre DPH v členskom štáte inom ako je členský štát, kde sa preprava tovaru začína, je miestom dodania služby členský štát, ktorý pridelil odberateľovi IČ pre DPH, pod ktorým mu bola služba dodaná. To znamená, že ak si ja objednám špedičnú firmu z ČIECH, aby mi previezla tovar z Komárna do Popradu, českej firme učtujem bez DPH. Česká firma mi poskytla službu, ktorá nieje predmetom DPH. Čo sa týka tovaru fakturujem ho Komarnianskej firme s DPH.
Toto je môj prípad ku ktorému sa vyjadrili daňovaci: služba bez DPH a tovar s DPH.
29.07.04,17:02
Andrea, ja mam na to trochu iny nazor. Ak ti Ceska firma uskutocni prepravu z Komarna do Popradu, tak vykonala prepravnu sluzbu podla §15 ods 3 (vynimka v §16 sa neda uplatnit, lebo nejde o prepravu medzi dvomi clenskymi statmi). Miestom dodania je teda miesto kde sa doprav vykonala teda SR. A sluzba je predmetom dane.
Mozu nastat 2 pripady:
1) Ceska firma nie je na slovensku registrovana ako platitel. Moze teda preniest danovu povinnost podla §69 ods.2 na teba. Teda fakturuje sluzbu bez DPH, ale tu musis vypocitat a odviest ty. Samozrejme mozes si urobit aj odpocet.
2) Ceska firma je u nas platitelom. Vtedy neprenasa na teba danovu povinnost, ale vyfakturuje ti prepravu s DPH.
A teraz tretia moznost, ktorou som si nie isty, tak prosim znalejsich o potvrdenie, ze rozmyslam spravne:
3) Ak by bola, teoreticky, andrea len sukromna osoba (teda nie zdanitelna osoba), nemohla by ceska firma na nu previest danovu povinnost a musela by sa preto okamzite registrovat ako platitel na Slovensku. Spravne?
30.07.04,06:31
Naozaj sme sa už viacerí presvedčili, že nie stále majú pracovníci DÚ pravdu. Je to smutné, ale ich názoru by som sa nedržala. Účtovníctvo na plný úväzok robím iba rok, ale môžem povedať, že som v DPH viac doma, ako ONI.
Tomas: Nemám veľa skúseností s prepravou, ale rozmýšľala by som podobne.
30.07.04,14:49
A čo poviete na toto: http://www.epi.sk/EShop/Images/SSEKZSVukazka.pdf
Je tam totiž príklad, kde je vyfakturovaná prepravná služba bez DPH.
30.07.04,19:54
Andrea len či si to čítala poriadne?! Tam je totiž presne napísané to, čo sme tu už tvrdili - s DPH! Ak by sme zobrali do úvahy, že ide o prepravnú činnosť, platilo by:
7.1.2.1 Prepravné služby
A) Prepravné služby v tuzemsku
Ak sa preprava vykonáva na území SR, miestom dodania tejto služby je podľa § 15 ods. 3 miesto, kde sa preprava alebo jej časť vykonáva, tzn. tuzemsko.
Takže v našom príklade by to bolo s DPH!
Ak by sme tieto služby považovali za sprostredkovanie prepravy, potom by platilo:
7.1.2.2 Sprostredkovanie prepravných služieb
A) Sprostredkovanie prepravných služieb v tuzemsku
Pri sprostredkovaní prepravných služieb na území SR platí základné pravidlo pri určení miesta tohto zdaniteľného obchodu, tzn. miestom dodania tejto služby je miesto, kde má sprostredkovateľ služby svoje sídlo, miesto podnikania alebo prevádzkareň, z ktorej sa služba dodáva. Ak dodávateľ nemá sídlo, miesto podnikania alebo prevádzkáreň, je miestom dodania služby miesto, kde má bydlisko alebo kde sa obvykle zdržiava.
Opäť je to v našom príklade s DPH!
Alebo máš iný názor? Kde je napísané, že bez DPH?
31.07.04,04:37
Maš pravdu, ale na DÚ ma nainfikovali "kto si objednáva" a ďalej sa nestaraj a podľa toho fakturuj. V pondelok tam pôjdem a som zvedava, čo mi potom povedia.
02.08.04,17:51
Tieto príklady snáď aspoň trošku pomôžu tým, ktorí sa zaoberajú prepravou.
Miesto dodania prepravných služieb je miesto, kde sa preprava alebo jej časť vykonáva. Toto neplatí, ak ide o prepravné služby medzi členskými štátmi. Vtedy je miestom dodania služieb členský štát, kde sa preprava začína. Ak je odberateľ prepravnej služby identifikovaný pre daň v členskom štáte inom ako je členský štát, kde sa preprava tovaru začína, tak je miestom dodania služby členský štát, ktorý pridelil odberateľovi identifikačné číslo pre daň.
Slovenský platiteľ dane vykoná prepravu zo Slovenska do ČR pre českého platiteľa dane. Miesto dodania služby je v ČR.
Slovenský platiteľ dane vykoná prepravu z ČR na Slovensko pre českého platiteľa dane. Miesto dodania služby je v ČR.
Slovenský platiteľ dane vykoná prepravu v rámci ČR pre českého platiteľa dane. Miesto dodania služby je v ČR.
Slovenský platiteľ dane vykoná prepravu pre českého platieľa dane v rámci územia SR. Miesto dodania služby je Slovensko.
Slovenský platiteľ dane vykoná prepravu z Rakúska do Talianska pre českého platiteľa dane. Miesto dodania služby je v ČR.
Slovenský platiteľ dane vykoná prepravu zo Slovenska do ČR pre českého podnikateľa, ktorý nie je registrovaný pre daň v ČR. Miesto dodania služby je Slovensko.
Slovenský platiteľ dane vykoná prepravu zo Slovenska do ČR pre slovenského podnikateľa, paltiteľa dane. Miesto dodania služby je Slovensko.
Slovenský platiteľ dane vykoná prepravu pre slovenského podnikateľa, ktorý nie je platiteľom dane, z Rakúska do ČR. Miesto dodania služby je Rakúsko. Slovenský dopravca sa musí zaregistrovať v Rakúsku a odviesť daň z prepravnej sluzby v zmysle rakúskeho zákona o DPH do rakúskeho rozpočtu.
Slovenský platiteľ dane vykoná prepravu pre slovenského podnikateľa, ktorý je platiteľom dane, z Rakúska do ČR. Miesto dodania služby je Slovensko.
Slovenský platiteľ dane vykoná prepravu pre českého platiteľa dane zo SR na Ukrajinu. Miesto dodania služby je Slovensko, pokiaľ ide o tú časť prepravy, ktorá sa deje na území SR. Preprava na Slovensku je síce predmetom dane, ale pretože ide o prepravu spojenú s vývozom do tretieho štátu, je v zmysle § 47 ods. 6 táto služba oslobodená od dane. Preprava na území Ukrajiny nie je predmetom dane.

References: §16
 § 16

§16
 § 16
 §16
 §16
 §15
 §16
 § 15
 § 16
 §16
 §16
 § 16
 §16
 §15
 §16
 §16
 §15
 §16
 §69
 § 15
 § 47